ACORDO XUNTA DE GOBERNO LOCAL DELEGACIÓN COMPETENCIAS NOS CONCELLEIROS DE ÁREA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 14/07/2015)

C E R T I F I C O: Que a Xunta de Goberno Local, na sesión extraordinaria e urxente do 19 de xuño de 2015, adoptou o seguinte acordo: Dáse conta da proposta de Alcaldía, de data 19.06.15, que di o seguinte: “O Concello de Vigo, pola súa poboación e entidade como cidade configúrase como un municipio de gran poboación dende a entrada en vigor da Lei 57/2003, do 16 de decembro, de Medidas para a Modernización do Goberno Local. Dito marco normativo distingue unha especial estrutura de goberno para este tipo de Concellos, atribuíndo á Xunta de Goberno Local, fronte aos de réxime común, a natureza de órgano colexiado executivo que, baixo a presidencia do Alcalde, colabora de xeito colexiado na función de dirección política que a este lle corresponde, exerce as funcións executivas e administrativas que se sinalan no artigo 127 da citada Lei e calquera outras que lle sexan delegadas. Dita atribución normativa deriva na asignación dun relevante núcleo de competencias propias recollido no artigo 127 LRBRL, cun claro impacto na xestión diaria dos asuntos de interese municipal. As dinámicas de funcionamento municipal, a necesidade de imprimir axilidade na tramitación e, no seu caso, na resolución dos expedientes administrativos, fan aconsellable delegar en órganos de xestión unipersonal -os Concelleiros Delegados- unha serie de competencias en aras dunha mellor eficacia na organización e optimización dos recursos empregados, de tal xeito que, de conformidade coas competencias atribuidas a esta Alcaldía polo artigo 124 LRBRL e demais normativa de aplicación, formulo á Xunta de Goberno Local a seguinte Primeiro.—Delegar nas Concellerías delegadas dás Áreas delimitadas por Resolución desta Alcaldía de data 19 de xuño de 2015 as atribucións nas condicións particulares que se detallan de seguido: 1. Exercer as funcións legalmente atribuídas á Xunta de Goberno Local nas materias relativas a licenzas, comunicacións previas, disciplina e infraccións urbanísticas, declaracións de ruina e ordes de execución.2. As contratacións con cargo ao Orzamento da Xerencia Municipal de Urbanismo que teñan a condición de “contratos menores”, de conformidade coa lexislación aplicable de contratación das Administracións Públicas.3. O desenvolvemento da xestión económica derivada da execución do orzamento da Xerencia Municipal de Urbanismo, en especial: a) Incoar os expedientes de modificación de créditos que deberán ser aprobados polo Pleno do Concello. b) Aprobar as transferencias de crédito, agás as que se realicen entre distintos grupos de función do orzamento e coas limitacións previstas no artigo 41 do Real decreto 500/90 de 20 de abril. c) Aprobar os expedientes de xeración de créditos. d) Aprobación da achega de remanentes de créditos. e) Autorización e disposición de gastos de persoal relativos ao complemento de produtividade, gratificacións e indemnizacións por razón de servizos, que estivesen comprendidos globalmente no orzamento. f) Autorizar anticipos de caixa fixa e gastos a xustificar e aprobar as contas xustificativas dos mesmos. g) Aprobar a devolución de ingresos indebidos. h) Cancelar fianzas correspondentes a funcións da Xerencia. i) Aprobar as liquidacións individuais de taxas por prestación de servizos, prezos e demais ingresos públicos propios da Xerencia Municipal de Urbanismo, así como as anulacións das mesmas. j) Dispoñer, previo o cumprimento dos requisitos legais esixibles, o fraccionamento ou aprazamento dos ingresos urbanísticos. k) Aprobar os gastos de representación e protocolo realizados polo Xerente.4. En relación coa xestión económica e en ausencia do Xerente do Organismo Autónomo: a) Autorizar e dispoñer todos os gastos derivados dos contratos menores e todos aqueles cun importe non superior aos 12.020,24 euros, cando non lle corresponda expresamente a outro órgano municipal. b) Recoñecer e liquidar as obrigas derivadas de todos os gastos. c) A ordenación de pagos.5. A xestión do persoal, co Xerente de Urbanismo, agás as competencias reservadas legalmente ao Pleno da Corporación e as de carácter indelegable, de conformidade co disposto no art.127.1. h) da Lei de Bases do Réxime Local.6. Exercizo de accións administrativas e xudiciais nas materias ás que se refire este Acordo de delegación.1. Autorizar a devolución de fianzas derivadas de relacións contractuais, de ocupación de dominio público pola organización de eventos, e calquera outras que se puideran ter depositado na Tesourería municipal.2. Concertación de operacións de tesourería, cando o importe das operacións vivas en cada momento non supere o 15% dos ingresos correntes liquidados no exercizo anterior.1. Autorizar calquera ocupación temporal por terceiros do sistema viario público municipal, sempre e cando a ocupación non comporte a necesidade de establecer un réxime concesional sobre o dominio público ocupado, correspondendo no seu caso a elaboración dos informes que resulten legalmente pertinentes e, en xeral, calquera aproveitamento especial que se pretenda facer das vías públicas.2. Autorizar as entradas de carruaxes dende a vía pública (licenzas de vaos), así como os aproveitamentos especiais sobre o dominio público consistente no tránsito de vehículos hacia os edificios e instalacións e viceversa, de conformidade co previsto na normativa xeral de aplicación e segundo o disposto nas disposicións de carácter xeral municipais.3. Autorizar as cacharelas de San Xoán e a queima de material pirotécnico, de conformidade co disposto na normativa reguladora da materia.4. Acordar a incoación de dilixencias previas, informativas e informacións reservadas en materia disciplinaria; a incoación de expedientes disciplinarios e a elevación da proposta de acordo, no seu caso, de imposición de sanción disciplinaria á Xunta de Goberno Local no que se refire á Policía Local e ao Servizo de Extinción de Incendios.1. Aprobar e autorizar, de conformidade co previsto na normativa de aplicación e nas ordenanzas as seguintes medidas: a) Reserva de estacionamento e paradas b) Reservas especiais para minusválidos 2. Iniciar, impulsar e resolver expedientes, mesmo sancionadores, en materia de transporte en xeral e especialmente en materia de auto-taxis, sen prexuízo das atribucións competenciais que poida dispoñer a normativa sectorial na materia.3. Adoptar os acordos relativos ás autorizacións en materia de transporte escolar, autotaxi, así como cantas outras fosen necesarias para o desenvolvemento da actividade de transporte en todos os seus ámbitos, sen presxuízo das relativas ao exericizo das actividades con establecemento.1. A competencia para iniciar os expedientes de contratación que se tramiten na área de Alcaldía, sen prexuízo de dar cumprimento ás esixencias previas en canto á motivación da súa necesidade e cantos requisistos se establezan na normativa de aplicación.2. Efectuar a supervisión e o seguimento dos contratos administrativos da área de Alcaldía ditando para os efectos as ordes e instrucións que se estimen oportunas e propoñendo, no seu caso, ao órgano de contratación a apertura do procedemento sancionador ante posibles incumprimentos.3. A tramitación e adxudicación dos contratos menores da ALcaldía, na contía establecida en cada momento pola lexislación vixente e nas bases de execución do orzamento, dando conta á Xunta de Goberno Local das adxudicacións acordadas.4. O inicio dos expedientes de contratación que se tramiten na área de Alcaldía, sen prexuízo de dar cumprimento ás esixencias previas en canto á motivación da súa necesidade e cantos requisitos se establezan na normativa de aplicación.5. O outorgamento da totalidade dos permisos e licenzas, e cantos actos lle correspondan a esta Xunta de Goberno en relación co persoal administrativo de Alcaldía.1. Conceder os permisos e licenzas de todo o persoal municipal mesmo naqueles supostos que impliquen redución ou diminución de xornada e permisos sen dereito a retribucións, previo informe do concelleiro delegado de área, dando conta, neste último suposto á Xunta de Goberno Local.2. Recoñecemento do grao persoal e trienios dando conta, no primeiro suposto, á Xunta de Goberno Local.3. A declaración de situacións administrativas e xubilación do persoal municipal, autorización do reingreso ao servizo activo e a rehabilitación na condición de funcionario, dando conta á Xunta de Goberno Local.4. Acordar a incoación de dilixencias previas, informativas e informacións reservadas en materia disciplinaria; a incoación de expedientes disciplinarios e a elevación da proposta de acordo, no seu caso, de imposición de sanción disciplinaria á Xunta de Goberno Local, agás no que se refire á Policía Local e ao Servizo de Extinción de Incendios, materia esta competencia da área de Seguridade e Mobilidade.5. O establecemento e adopción de medidas preventivas e de actuación en materia de prevención de riscos laborais a través de plans, programas, circulares, instrucións e criterios interpretativos, entre outros, agás en materias con reserva regulamentaria.6. A execución de sentenzas, autos e demais resolucións xudiciais, provisionais ou firmes, en materia de persoal, incluídas as que xeren autorizacións de gasto en materia retributiva e/ou indemnizatoria, dando conta á Xunta de Goberno Local.7. Execución dos requerimentos efectuados pola Inspección de Traballo e polas Entidades xestoras e Administración da Seguridade Social en materia laboral, en materia de Seguridade Social e no que respecta á actividade de Prevención de Riscos Laborais, incluídas as que xeren autorizacións de gasto en materia retributiva e/ou indemnizatoria, dando conta á Xunta de Goberno Local.8. Decisión sobre a interposición de recurso xudicial frente a resolucións xudiciais non firmes en materia de persoal, previo informe sobre viabilidade xurídica do recurso que se emita pola Asesoría Xurídica Municipal.9. Formalización, xestión, tramitación e impulso de convenios de colaboración interinstitucional con Administracións Públicas e institucións, universidades, centros de ensino, escolas de administración pública, en materia formativa de empregados públicos, órganos directivos e cargos electos locales, así como de convenios de colaboración e/ou formación para a realización de prácticas no Concello de Vigo. A resolución de expedientes de autorizacións de ocupación temporal do dominio público para as instalacións de circos e demais instalación eventuais, portátiles ou desmontables e, en xeral das pequenas diversións que se dean ao público como feiras e verbenas, ou barracas provisionais ou ao ar libre, carruseis e similares previa emisión, no seu caso, de informe do facultativo axeitado sobre as condicións de seguridade. Será atribución desta concellería a contratación polos procedementos legalmente establecidos e a extinción da relación laboral, agás a que sexa consecuencia de despedimento disciplinario das persoas que participan nos distintos programas de emprego. Autorizar as obras e a ocupación de vía pública con motivo de realización de obras que se deban realizar para o funcionamento dos servizos, agás nos casos en que tal facultade corresponda a outro órgano.1. Outorgamento das preceptivas licenzas para a tenza de animais potencialmente perigosos, a súa inscrición no rexistro municipal, así como calquera outra atribución en relación coa tenza de animais potencialmente perigosos que sexa delegable.2. Outorgamento de autorizacións en materia de policía sanitaria mortuoria conforme ao disposto na normativa de aplicación (transmisión de panteóns, nichos, cinceiros.) 3. Instrución e resolución de expedientes de autorización para o exercicio da actividade funeraria dentro do termo municipal de Vigo, agás ás referidas ao exericicio de dita actividade con establecemento.1. Outorgar as autorizacións para o exercizo da venda ambulante, de acordo coa ordenanza municipal e as demais normas previstas na lexislación vixente na materia.2. Outorgar cantas autorizacións e permisos resulten atribuidos ao Concello pola normativa sectorial, estatal ou autonómica, en relación coa actividade venda minorista, agás ás referidas ao exericicio de dita actividade con establecemento. Segundo.—Así mesmo todos os concelleiros delegados das Áreas mencionadas na resolución da Alcaldía do 17 de xuño de 2015 exercerán, por delegación desta Xunta de Goberno Local e con carácter xenérico, as seguintes atribucións: 1. O exercizo da potestade sancionadora nos termos previstos na lexislación vixente cando se incumpran as normas xurídicas referentes a unha área, respectando as competencias que neste particular teña delegada a Xunta de Goberno Local, adoptando, no seu caso, as medidas de carácter provisional precisas.2. Ditar resolucións e prestar a súa conformidade ás certificacións ou actas de recepción de obras, subministros, servicios ou asistencias técnicas relacionadas directamente coa xestión da súa área.3. A tramitación e adxudicación dos contratos menores, na contía establecida en cada momento pola lexislación vixente e nas bases de execución do orzamento, dando conta á Xunta de Goberno Local das adxudicacións acordadas.4. Delegar nos Concellerios delegados de área a competencia para iniciar os expedientes de contratación que se tramiten nas súas respectivas áreas de competencia, sen prexuízo de dar cumprimento ás esixencias previas en canto á motivación da súa necesidade e cantos requisitos se establezan na normativa de aplicación.5. Efectuar a supervisión e o seguimento dos contratos administrativos das súas áreas ditando ao efecto as ordes e instrucións que se estimen oportunas e propoñendo, no seu caso, ao órgano de contratación a apertura do procedemento sancionador ante posibles incumprimentos.6. Autorizar as comisións de servizo con dereito a indemnización do persoal adscrito á súa área cando a duración das mesmas non sexa superior a dous días dando conta inmediata disto ao concelleiro delegado da área de Xestión Municipal.7. Autorizar, cando estean directamente relacionados coa función pública, a asistencia a cursos de formación e perfeccionamento do persoal da súa área, de conformidade coas normas establecidas nas bases de execución do orzamento sempre e cando a duración do curso non supere tres días alternos ou consecutivos, dando conta inmediata ao concelleiro da Área de Xestión Municipal a través do servizo de Recursos Humanos.8. Propoñer o cadro de vacacións anuais do persoal da área e remitilo dentro dos prazos fixados ao servizo de Recursos Humanos para a súa aprobación, cando proceda, pola Xunta de Goberno Local.9. Coordinar a tramitación dos expedientes da súa competencia naqueles casos nos que afecte a outras Concellerías, recabando a emisión de informes das distintas áreas e a realización de cantas actuacións resulten necesarias para a conclusión dos expedientes. Terceiro.—As facultades que poderán exercer os concelleiros delegados en relación coas atribucións obxecto de delegación serán, na súa integridade, as que correspondan ao órgano delegante, reservándose, non obstante, esta Xunta de Goberno Local, conforme co establecido no artigo 116 do RD 2568/1986, a facultade de revogar en calquera momento as atribucións sobre calquera asunto ou materia delegada. Cuarto.—As resolucións administrativas que se adopten por delegación indicarán expresamente esta circunstancia e consideraranse ditadas por este órgano delegante. Quinto.—O réxime xurídico da presente delegación será o previsto con carácter xeral nos artigos 115 a 118 do RD 2568/1986, agás no relativo aos recursos de reposición que se poidan interpoñer contra os acordos adoptados que serán resoltos polos propios concelleiros de Área. Así mesmo, deléganse nos señores/as concelleiros/as as facultades de revisión de oficio reguladas na normativa aplicable en materia de Procedimento Administrativo Común, cando o acto obxecto de revisión se tivese ditado en virtude de competencias delegadas pola Xunta de Goberno Local. Sexto.—Esta Xunta de Goberno Local deberá recibir información detallada da xestión das competencias encomendadas e dos actos ditados en virtude das delegacións conferidas, así mesmo deberá ser informada previamente á adopción de decisións de transcendencia. Sétimo.—Notificar a presente resolución a todos os Concelleiros afectados para o seu coñecemento e efectos. No caso de delegacións entre os órganos necesarios entenderase aceptada tácitamente se no termo de tres días hábiles contados dende a notificación do acordo, o membro destinatario da delegación non realiza manifestación expresa en senso contrario. Oitavo.—Comunicar a presente resolución aos responsables dos diferentes servizos e áreas municipais para o seu coñecemento e efectos mediante a súa inserción na Intranet municipal. Noveno.—A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, publicándose asemade na sede electrónica municipal aos efectos do disposto no artigo 6 da Lei 19/2013, de 9 de decembro, de Transparencia, Acceso á Infomación pública e Bo goberno. Décimo.—Da presente resolución darase conta de forma individualizada ao Pleno da Corporación para os efectos de que quede informado da mesma, ao abeiro do disposto no artigo 38 do Real Decreto 2568/1986.” A Xunta de Goberno Local aproba a precedente proposta da Alcaldía-Presidencia de data 19.06.2015. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e dous de xuño do ano dous mil quince. O Alcalde, Abel Caballero Álvarez.